Lav et referat af nedenstående tekst:

Tekst:
Basisindtjeningen der viser hvad Løkken Sparekasse reelt tjener på driften, steg i 2007 fra 32,9 mio. kr. til 46,0 mio. kr. Det svarer til en stigning på ikke mindre end 40%. Også det samlede årsregnskab 2007 viser et flot resultat. Resultat før skat er 38,9 mio. kr. i forhold til foregående års resultat på 43,4 mio. kr. Årsagen til det lille fald i resultat før skat skal primært findes i det generelt stigende renteniveau. Uden gebyrer Løkken Sparekasse fastholder stadig princippet om en gebyrfri hverdag for kunderne. Alligevel er netto rente- og gebyrindtægter steget med 26,3% til 81,2 mio. kr. i 2007. Det afspejler, at der i det forløbne år fortsat har været meget høj aktivitet inden for alle områder, herunder specielt inden for erhverv, investering og bolig. På baggrund af de senere års flotte overskud er sparekassens egenkapital nået op på 237 mio. kr., og sammen med garanternes indskud udgør den samlede ansvarlige kapital dermed 450 mio. kr. Det bringer solvensen i Løkken Sparekasse op på 17,1%, og det er dobbelt så meget som lovens krav. Sparekassedirektør Poul Johnsen siger: - Det er et tilfredsstillende regnskab, som lever op til vores mål om en fortsat solid udvikling af Løkken Sparekasse.

Referat:
De seneste tre år har Løkken Sparekasse hvert år sat nye rekorder med flotte regnskabsresultater.